جنوبی آمریکا اؤلکه‌سی ونزوئلانین باشکندی کاراکاس‌دا بیر گئجه کلوبوندا چیخان داوا سببین‌دن باش وئرن ایزدیهامدا 17 نفر اولدو.
ایچ ایشلر ناظیری نستور رئورول، ال پارایسو سمتین‌دکی بیر گئجه کلوبوندا بوراخیلیش تبریک ائتمه‌سی کئچیرن گنج‌لر آراسیندا چیخان داوادا، طرف‌لردن بیری‌نین کلوب ایچینده گؤز یاشی آخیدیجی بومبا پارتلادیلماسی‌نین آردینجا چیخان ایزدیهامدا 17 نفرین اؤلدوغونو، اونلارلا آدامین یارالاندیغینی بیلدیریب.
تخمینن 500 نفرین اولدوغو کلوب‌داکی ایزدیهامدا هلاک اولان‌لاردان 8ینین 18 یاشین آلتیندا اولدوغو بیلدیریلیب.
داوانین چیخیش سببی باره‌ده هله‌لیک دقیق معلومات اولمادیغینی بیل‌دیرن رئورول، حادثه ایله باغلی آرا‌لاریندا گئجه کلوبونون صاحبی‌نین و گؤز یاشی آخیدیجی بومبا پارتلا‌دان شخصین ده اولدوغو 7 شوپهه‌لی‌نین حبس اولوندوغونو بیلدیریب.
